**သင်ခန်းစာ (၆)**

**စွမ်းအင်အားလုံးနှင့်လုံးပန်းရခြင်း**

**ဇူလိုင်လ ၃ဝ - သြဂုတ်လ ၅**

ဥပုသ်နေ့မွန်းလွဲပိုင်း ဇူလိုင်လ ၃ဝ ရက်

ဖတ်ရန်ကျမ်းချက်များ။ ယောဟန်၊ ၁၆း၅-၁၅။ ကောလောသဲ၊ ၁း၂၈၊ ၂၉။ ၁ပေ၊ ၁း၁၃။ မသဲ၊ ၅း၂၉။ က၊ ၃၂။

အလွတ်ကျမ်းချက်

 ‘‘ထိုသို့အလိုငှာ ငါသည်အမှုဆောင်ရွက်၍၊ ငါ၌တန်ခိုးတော် ဦပပြင်အားထုတ်တော်မူသည်အတိုင်း ကြိုးစား အားထုတ်လေ့ရှိ၏’’ (ကောလောသဲ၊ ၁း၂၉)။

 အမျိုးသားတစ်ဦးနှင့်အမျိုးသမီးတစ်ဦးတို့သည် အင်တာဗျူးစားပွဲ၌ အတူထိုင်နေကြသည်။ နှစ်ဦးလုံးသည် သားသမီးအသတ်ခံရသောအတွေ့အကြုံ ရှိခဲ့သူများဖြစ်သည်။ အမျိုးသမီးကြီး၏သားသည် လွန်ခဲ့သောနှစ် ၂ဝ ၌ အသတ်ခံရသည်။ ယနေ့တိုင်ခါးသီးစွာနာကြည်းခံစားနေရသည်။ ဒေါသထွက်ဆဲ ဖြစ်သည်။ အမျိုးသားမှာမူယင်းကဲ့သို့မဟုတ်၊ လွန်ခဲ့သောနှစ်အနည်းငယ်မျှသာ၊ သူ၏သမီးကို အကြမ်းဖက်သူတို့က သတ်ပစ်ခြင်း ကိုခံခဲ့ရသည်။ သူသည် လူသတ်သမားများကို ခွင့်လွတ်ခြင်းအကြောင်းနှင့် ဘုရားရှင်က သူ၏ နာကျင်ခြင်းကို မည်သို့ပြောင်းလဲပေးကြောင်းသက်သေခံသည်။ အလွန်နာကြည်းဖွယ် ကိစ္စ ဖြစ်နေသော်လည်း အမျိုးသားကြီးသည် ဘုရားရှင်၏ကုသပေးခြင်းကြောင့် အမှောင်ထုကိုကျော်ဖြတ်ကာ အသက်တာ အလင်းတန်း ကို ပြန်လည်ရရှိကြောင်း သက်သေခံသည်။

 ယင်းပုဂ္ဂိုလ်နှစ်ဦး၏တုံ့ပြန်ချက်သည် အဘယ်ကြောင့်အလွန်ကွာဟ နေသနည်း။ ခရစ်ယာန် အသက်တာ ကို ဝိညာဉ်ရေးရာအမှုများက မည်သို့ ပြောင်းလဲပေးစေနိုင်သနည်း။ ပြင်းထန်သော စစ်ကြောခြင်း ကို ကျော်ဖြတ်ကာ ရင့်ကျက်သောအသက်တာဖြင့် အဘယ်ကြောင့်တည်ငြိမ်စွာလျှောက်လှမ်းနိုင် သနည်း။

တစ်ပတ်တာသတိပြုရန်။ အပြစ်နှင့်အတ္တကိုရင်ဆိုင်နေရစဉ် ကျွန်ုပ်တို့၏ ဆန္ဒနှင့်ဆန္ဒတန်ခိုးသည် အဘယ်မျှ အရေးကြီးသနည်း။ ခံစားရသောအကြောင်း အတွက်ဆုံးဖြတ်ချက်သည် အမှားကို ရှောင်ကြဉ် နိုင်ပါသလား။ စစ်ကြောခြင်း ခံရလျှင် လက်မြှောက်အရှုံးပေးရန်မဟုတ်၊ တောင့်ခံထားရမည်ဖြစ်ကြောင်း သတိပြုရန်လိုအပ်ပါသလား။

တနင်္ဂနွေနေ့ ဇူလိုင်လ ၃၁ ရက်

သမ္မာတရား၏သဘော

 ‘‘ဘုရားရှင်ကောင်းချီးချပေးတော်မူပါ’’ ဟူ၍သင်ဆုတောင်းဖူးပါသလား။ သို့သော်အနည်းငယ်သာ ပြောင်းလဲမှုတွေ့ရခြင်းရှိပါသလား။ ကြီးစွာသော ပြောင်းလဲမှုတန်ခိုးရရှိရန် မည်သို့ဆုတောင်းနေသော်လည်း ကျွန်ုပ်တို့၏ အသက်တာပြောင်းလဲမှုမရှိကြောင်း မြင်ရသည်ဟုထင်နေပါသလား။ ဘုရားရှင်၌ သဘာဝလွန် တန်ခိုးရှိ၍ ကျွန်ုပ်တို့ကိုချပေးနိုင်ကြောင်း ကျွန်ုပ်တို့သိနေပါသည်။ ထိုကောင်းချီးအားလုံးကိုလည်း ကျွန်ုပ် တို့လိုချင်ကြပါသည်။ သို့သော်လည်း ဘုရားရှင်၏ကောင်းချီးနှင့်ကိုက်ညီသောအသက်တာကိုပင် ကျွန်ုပ်တို့ ပြောင်းလဲ နေထိုင်ခြင်းမပြုကြ။

 အဘယ်ကြောင့်နည်း။ အကြောင်းရင်းတစ်ခုသာရှိသည်။ ဝိညာဉ်တော် သည် အကန့်အသတ်မဲ့ တန်ခိုးတော်ရှိနေပါလျက် ကျွန်ုပ်တို့ကိုလည်းပြောင်းလဲ ပေးနိုင်သောတန်ခိုးရှိသည်။ လိုအပ်သည်မှာ ကျွန်ုပ်တို့၏ ရွေးချယ်မှုပင်ဖြစ်သည်။ အလွန်အရေးကြီးပါသည်။

 ယောဟန်၊ ၁၆း၅-၁၅ ကိုဖတ်ပါ။ ကျမ်းချက်မှယေရှုရှင်သည် သန့်ရှင်းသောဝိညာဉ်တော်ကို ‘သမ္မာတရားနှင့်ပြည့်စုံသောဝိညာဉ်’ ဟုခေါ်သည် ယောဟန်၊ ၁၆း၁၃)။ ဝိညာဉ်တော်သည် ကျွန်ုပ်တို့ အပေါ်မည်သို့လုပ်ဆောင် မှုပြုနေသနည်း။

 သန့်ရှင်းသောဝိညာဉ်တော်သည် ကျွန်ုပ်တို့အပြစ်နှင့်ပြည့်ဝနေသော် လည်း သမ္မာတရားကို ယူဆောင်လာ ပေးသည်။ သို့သော်ကျွန်ုပ်တို့နောင်တရရန် သူမကူညီမလုပ်ဆောင်နိုင်ပါ။ ဘုရားရှင်၏ အကြီးမြတ်ဆုံးသော သမ္မာတရားကို ပြသပေးနိုင်ပါသည်။ သို့သော်အတင်းအကျပ်လိုက်လျှောက်ရန်၊ ယုံကြည်ရန် ကိုမူ သူမလုပ် ဆောင်နိုင်ပါ။ အလွယ်ကူဆုံးနည်းလမ်းကို ဘုရားရှင်ပြပေး နေသော်လည်း ကျွန်ုပ်တို့လွတ်လပ်သော ဆန္ဒကို ပေးထားသောကြောင့် ကျွန်ုပ်တို့ ဆုံးရှုံးနိုင်ပါသည်။ ကျွန်ုပ်တို့၏အသိစိတ်နှင့်စိတ်နှလုံးကို ဘုရားရှင်အတင်း အကျပ်စေခိုင်းလျှင်လည်း စာတန်သည်အပြစ်တင်မည်မှာအမှန်ပင်ဖြစ်သည်။ အမှားနှင့်အမှန်တိုက်ပွဲကြီး၌ ဘုရားရှင်ကို အပြစ်တင်နေအုံးမည်ဖြစ်သည်။ ကောင်းကင်မှပေါက်ကွဲလာသောမဟာတိုက်ပွဲကြီးသည် ခမည်းတော်ဘုရားရှင်အနေဖြင့် သူ၏သဘောနှင့်ပတ်သက်သော မကျေနပ်မှုတစ်စုံတစ်ရာကိုမပြော။ စာတန်ကို နှင်ထုတ်ခြင်းမရှိ။ ကောင်းကင်တမန်များကိုသွန်သင်ခြင်းမရှိ။ မိမိကိုယ်ကိုကောင်းမြတ်သောကြောင့် ကောင်းကင်တမန်များ ပြန်လည်နောင်တရရန်ကို အတင်းအကျပ်လည်းမပြုခဲ့ပါ။ ဧဒင်ဥယျာဉ်တော်အတွင်း၌ ဘုရားရှင်သည် တစ်ဖန်အမှားနှင့်အမှန်ကိုသတ်မှတ်သောအပင်၊ ထိုဥယျာဉ်အလယ်၌ထားရှိခြင်းမှာ အလွန်ပင်ရှင်းလင်းလှသည်။ အာဒံနှင့်ဧဝတို့၏ လွတ်လပ်စွာရွေးချယ်ခြင်း ကိစ္စကို ကန့်သတ်မှုမရှိ။ စားလျှင်စား၊ စားလျှင်သေမည်ဟုသာသတိပေး ထားသည်။ ယနေ့ခေတ်သည်လည်း ယင်းအတိုင်းပင်ဖြစ်သည်။ ဝိညာဉ်တော် သည် ဘုရားရှင်၏သမ္မာတရားကိုဖော်ပြပေး၍ သတိပေးနေသည်မှာ ‘ယနေ့ငါပြ ပေးထားသော အမှန် တရားနှင့်ပတ်သက်၍ သင်၏ရွေးချယ်မှုမည်သို့ရှိမည်နည်း’ ဟူ၍သာရှိသည်။

 ကျွန်ုပ်တို့ပြင်းပြင်းထန်ထန်စစ်ကြောခံရစဉ် တစ်ခါတစ်ရံမှာကျွန်ုပ်တို့ နာခံမှုပျက်ကွက်၍လည်းကောင်း၊ နောင်တရခြင်းမရှိ၍လည်းကောင်း ဖြစ်သည်။ ဘုရားရှင်၏တန်ခိုးတော်သည် ကျွန်ုပ်တို့ကို ပြောင်းလဲခြင်း ပြုရန်ကို ကျွန်ုပ်တို့ အခွင့်မပေးခြင်းကြောင့်ဖြစ်သည်။

 လောလောလတ်လတ် ဝိညာဉ်တော်သည် သမ္မာတရားအကြောင်း မည်သို့သွန်သင်နေသနည်း။ သူ၏စကားတော်ကိုနာခံရန် မည်မျှသင့်လျော်သနည်း။ နောင်တရ၍သင့်အနေဖြင့် မည်သို့သော လွတ်လပ်သည့်ရွေးချယ်မှု မျိုးကိုဦပလုပ်မည်နည်း။

တနင်္လာနေ့ သြဂုတ်လ ၁ ရက်

ဘုရားနှင့်လူပေါင်းစပ်ခြင်း

 သင်အောင်မြင်မှုရရှိသောအကြီးမားဆုံးသောအရာသည် မည်သည့် အရာဖြစ်သနည်း။ မည်သည့် အခွင့်အရေးမဆို သင်အိပ်ရာထဲလူးလှိမ့်နေရင်း ရရှိလာသည်မဟုတ်ပါ။ တစ်ခုခုကိုလိုချင်လျှင် အချိန်ယူ၍ ကြိုးစားအားထုတ် ကြရသည်။ ခရစ်တော်၏တပည့်တော်ဖြစ်ခြင်းအရာ၌ ကွာခြားမှုမရှိလှပါ။

 ကောလောသဲ၊ ၁း၂၈၊ ၂၉ ကိုဖတ်ပါ။ ရှင်ပေါလုသည် ဘုရားရှင်၏ လုပ်ဆောင်တော် မူခြင်း အကြောင်းကိုရေးသားရာ၌ မည်သည့်အပိုင်းတွင် လူသား များပါဝင်ရမည့်အကြောင်းကို ရေးသားပေး ထားသည်။ (တရား၊ ၄း၄) ကိုလည်း ဖတ်ပါ။ လုကာ၊ ၁၃း၂၄။ ၁ကော၊ ၉း၂၅။ ဟေဗြဲ၊ ၁၂း၄။

--------------------------------------------------------------------------------------------------

 ကောလောသဲ၊ ၁း၂၉ ၌ဘုရားရှင်နှင့်ရှင်ပေါလု၏မိတ်သဟာယဖွဲ့ပုံ အကြောင်းစိတ်ဝင်စားဖွယ် မြင်တွေ့ ရသည်။ သူသည်လုံးပန်းနေရသည်ဟု ဆိုသော်လည်း ဘုရားသခင်၏တန်ခိုးတော်ဖြင့်သာ ရုန်းကန်နေရသည် ဟု သက်သေခံထားသည်။

 ‘လုပ်ဆောင်သည်’ ဟုဆိုသောစကားလုံးသည် ‘သောကကိုကြီးစေသည်’ ‘တောက်လောင်ခြင်း အမှတ်ရောက်အောင်လုပ်သည်’ ဟုအဓိပ္ပာယ်ရှိသည်။ ယင်းစကားကို အားကစားသမားများ လေ့ကျင့်ရာ၌ အသုံးပြုကြသည်။ ‘ရုန်းကန်ရခြင်း’ ကိုအခြားအဓိပ္ပာယ်တစ်ခု၌ ‘နာကျင်စွာခံရခြင်း’ ဟု ပြန်ဆိုနိုင်ပြန်သည်။ သို့ဖြစ်၍ အားကစားသမားများအောင်မြင်မှုရှိရန်လေ့ကျင့်ခြင်း၌ မည်မျှစွန့်စား ရမည်ကို ရုပ်လုံးပေါ်စေပါသည်။ ရှင်ပေါလုသည်အတွေးအခေါ်တစ်မျိုးပြောင်း၍ လေ့ကျင့်မှုကိုမှတ်ချက်ပြုရာ မိမိ၌ ရှိသောအရာဖြင့် အားထုတ် ရခြင်းမဟုတ်ဟု အတည်ပြုသည်။ ပြုလုပ်သမျှအရာတိုင်းသည် ဘုရားရှင် ပေးသော စွမ်းအားဟု သတ်မှတ် သည်။ ထို့ကြောင့်ရှင်ပေါလုလုပ်ဆောင်သောအမှုတော်အကြောင်းကို ကျွန်ုပ်တို့ အချုပ် ဆိုရသော် ကြိုးစားအားထုတ်၍အောင်မြင်သောအမှုတော်ဖြစ် သော်လည်း ဘုရားသခင်၏ တန်ခိုးတော်ကြောင့် ဖြစ်သည်။ ထိုနည်းအတိုင်းပင် ခရစ်တော်သည် ကျွန်ုပ်တို့အထဲတွင်ရှိတော်မူ၍ ကျွန်ုပ်တို့လုပ်ဆောင်သမျှအောင် မြင်ခြင်းဖြစ်သည်။

 ယင်းအချက်သည် အလွန်အရေးကြီးသောအချက်ဖြစ်သည်။ အကြောင်းမှာ ယနေ့ကျွန်ုပ်တို့ နေထိုင်ရ သော ကမ္ဘာကြီးသည် လိုချင်စရာများ၍ လုပ်နိုင်အား နည်းနေသောကမ္ဘာကြီးဖြစ်သည်။ ခရစ်ယာန်တို့ အကြား ၌ လည်းထိုသို့ဖြစ်နေပါသည်။ အချို့ခရစ်ယာန်အမှုတော်ဆောင်များ၏ ဟောပြောချက်အရ သင်ယုံကြည် လျှင် သန့်ရှင်းသောဝိညာဉ်တော်သည်ဆင်းကြွလာ၍ သဘာဝလွန် အံ့ဖွယ်အမှုများကို ကြီးစွာ မြင်တွေ့ရမည်ဖြစ်သည်။ သို့သော်အန္တရာယ်ထက်ဝက် ပါသောလုပ်ရပ်ဖြစ်နေပါသည်။ လူများအား ဘုရားဆီ မှာသာမျှော်လင့်နေစေပြီး ဘုရားတန်ခိုးတော်ကိုစောင့်နေလျက် ဇိမ်ကျကျကုလားထိုင်ပေါ်ထိုင်၍ စောင့်နေ စေသော အကျင့်ဆိုးကို ဖြစ်စေပါသည်။

 ရုန်းကန်လှုပ်ရှားရခြင်းနှင့်ပတ်သက်၍ ရှင်ပေါလုပြောသောအချက်မျိုး သင်ကြုံရဖူးပါသလား။ ဘုရားသခင်သည်သင်၏နှလုံးသားထဲသို့ မည်သည့် အရာကိုသွန်းလောင်ပေးပြီး သင့်ကိုရုန်းကန်လှုပ်ရှား စေပါသနည်း။ သင်သည် ဘုရားရှင်၏အလိုတော်အတိုင်း မည်သို့ဆက်ကပ်အပ်နှံနိုင်ပါမည်နည်း။

အင်္ဂါနေ့ သြဂုတ်လ ၂ ရက်

ဆန္ဒစည်းမျဉ်း

 ကျွန်ုပ်တို့၏အကြီးဆုံးရန်သူတော်သည် ကိုယ်တိုင်၏ခံစားချက်လည်း ပါဝင်သည်။ ကျွန်ုပ်တို့နေထိုင်ရမှု၌ နေ့စဉ်ရက်ဆက်မြင်နေရသော၊ ကြားနေရ သောရုပ်ပုံနှင့်တေးသီချင်းများသည် မိမိတို့၏ခံစားချက်ကို ပို၍ ထိရောက်မှု ဖြစ်စေပါသည်။ စိတ်ကိုနှိုးဆွပေးနေပါသည်။ ဒေါသကြောက်ရွံ့ခြင်းနှင့် အလိုရမ္မက်ကို ပို၍ များလာစေပါသည်။ ညစာစားရသည်မှာမည်သို့၊ ယနေ့ လုပ်ကိုင်ရသည်မှာမည်သို့၊ ပစ္စည်းဝယ်ရခြမ်းရသည် မှာမည်သို့၊ မည်သို့ဟူ၍ ဆုံးဖြတ်ချက်ချရခြင်းတို့၌ စိတ်ခံစားချက်ကိုဖြစ်လာစေပါသည်။ ခံစားရသော အရာသည်အဆိုးမဖြစ်လိုပါ။ သို့သော်အကောင်းဆုံးနှင့်အမှန်ဆုံးကိုဖြစ်စေလို ပါသည်။ အမှန်ပင် ကျွန်ုပ်တို့၏ စိတ်ခံစားချက်သည် ကျွန်ုပ်တို့ကိုလှည့်ဖြား နိုင်သေးသည်။ (စိတ်နှလုံးသည်အရာခပ်သိမ်းကိုလှည့်ဖြားတတ်၏။ ယေရမိ၊ ၁၇း၉) မှားယွင်းသောရုပ်ပုံလွာကိုလည်းဖန်တီး ပေးနိုင်သည်။ အမှားကိုရွေးချယ် မိစေရန် သက်ရောက်မှု ရှိစေပါသည်။ ကျွန်ုပ်တို့ရွေးချယ်မှုအတွက် ပြင်းပြင်း ထန်ထန်ခံစားရခြင်းကိုလည်းဖြစ်လာစေပါသည်။

 နှုတ်ကပတ်ကျမ်းစာ၌ဥပမာအနေဖြင့် ဘုရားပြောသောစကားထက် မိမိ၏ ဆန္ဒအလျောက် ရွေးချယ်မှုပြုသောသူအချို့အကြောင်းကို သင်တွေးမိပါ သလား။ ရလဒ်မည်သို့ဖြစ်ခဲ့သနည်း။ ဥပမာ။ ကမ္ဘာ၊ ၃း၆။ ၂ရာ၊ ၁၁း၂-၄။ ဂလာတိ၊ ၂း၁၁၊ ၁၂ ကိုဖတ်ပါ။

၁ပေ၊ ၁း၁၃ ကိုဖတ်ပါ။ ရှင်ပေတရုမည်သို့ခံစားရသနည်း။ သူရေးသား ထားသောစာကိုဖတ်သူများအား မည်သို့ပြုကြရန်သူအလိုရှိသနည်း။

--------------------------------------------------------------------------------------------------

 ရှင်ပေတရုသည် လူ၏ခန္ဓာကိုယ်တစ်ခုလုံးကိုထိန်းချုပ်ရာ၌ စိတ်သည် အရေးပါကြောင်း နားလည် ထားသည်။ စိတ်၏ထိန်းချုပ်မှုကိုလွတ်ချပေးလျှင် ကျွန်ပ်တို့လုပ်ချင်ရာလုပ်ပြီး ပရမ်းပတာ ဖြစ်လာတော့ မည်ဖြစ်သည်။

 သိုးထိန်းသည်ကျဉ်းမြောင်းသောလမ်းဖြင့် အိမ်သို့သိုးများကိုပြန်၍ ခေါ်လာသည်ဟု စိတ်ထဲ မြင်ယောင် ကြည့်ပါ။ လမ်းသည်လမ်းခွဲများစွာရှိနေ ပြန်သည်။ အချို့လမ်းများမှာ မသွားသင့်သော လမ်းများဖြစ်သည်။ မြူဆွယ် စုံစမ်းခြင်းလမ်း၊ စိတ်အလိုဆန္ဒကိုနှိုးဆွပေးသောလမ်းရှိ၍ ထိုလမ်းများသို့ လိုက်သွားလျှင် အခက်ကြုံ ရမည် အမှန်ပင်ဖြစ်သည်။

 သင်တွေ့နေရသောအရာအတွက်ဆုံးဖြတ်ချက်သည် မည်မျှအရေးပါ သနည်း။ ဘုရားရှင်၏ နှုတ်ထွက်စကားနှင့် ဆန့်ကျင်သော စိတ်အလိုဆန္ဒခံစားမှု နောက်လိုက်မိလျှင် ကျွန်ုပ်တို့မည်သို့ဖြစ်သွားမည်နည်း။

ဗုဒ္ဓဟူးနေ့ သြဂုတ်လ ၃ ရက်

လွန်ကဲသောပေးဆပ်ခြင်း

 ‘‘ထို့ကြောင့်လက်ယာမျက်စိဖြစ်သော်လည်း သင့်ကိုမှားယွင်းစေလျှင် ထိုမျက်စိကိုထုတ်ပစ်လော့။ တစ်ကိုယ်လုံး ငရဲသို့ချခြင်းကိုခံရသည်ထက် အင်္ဂါ တစ်ခုပျက်သော်သာ၍ကောင်း၏’’ (မသဲ၊ ၅း၂၉)။

 ယေရှုရှင်မိန့်တော်မူသောစကားအထက်ပါကျမ်းချက်သည် လွန်ကဲသွား သည်ဟုသင်ခံစားရပါသလား။ ထိုသို့ခံစားရလျှင် အဘယ်ကြောင့်နည်း။

--------------------------------------------------------------------------------------------------

 လွန်ကဲသောအပြုအမူမျိုးမလိုအပ်ပါ။ ဘုရားရှင်သည် ခရစ်ယာန် တို့၏အသက်တာကိုခက်ခဲစေခြင်းမရှိ။ ဘုရားရှင်ထံမှကျွန်ုပ်တို့ထွက်သွား၍သာ ဘဝသည်ခက်ခဲမှုနှင့်ကြုံရခြင်းဖြစ်သည်။ လူတို့သည်အမြဲတစေ တအံ့တသြဖြင့် သတိပြန်လည်တတ်ကြသည်။ ‘ငါဘာဖြစ်လို့ဘုရားနဲ့ဝေးခဲ့ရသလဲ’ စသည်ဖြင့် အမြဲတမ်း အဖြေမှာ ‘ခြေလှမ်းတစ်လှမ်းလေးသာလွဲချော်ခဲ့သည်’ ဟူ၍ဖြစ်ကြသည်။

 မသဲ၊ ၅း၂၉၊ ၃ဝ ကိုဖတ်ပါ။ ယေရှုရှင်သည်တဏှာရာဂအပြစ် အကြောင်းကိုသွန်သင်ဆုံးမခဲ့သည်။ အခြားအပြစ်များလည်း ခရစ်ယာန်၏ ကြီးရင့်ခြင်းကိုထိခိုက်စေပါသည်။

 မသဲ၊ ၅း၂၉၊ ၃ဝ တွင် ယေရှုရှင်ပြင်းပြင်းထန်ထန်မည်သို့ပြောခဲ့ သနည်း။ ၎င်းတို့သည် အမှန်ပင်ကျွန်ုပ်တို့ပျက်ယွင်းခြင်းဖြစ်စေပါသလား။

--------------------------------------------------------------------------------------------------

 ယေရှုရှင်သည်ကျွန်ုပ်တို့ကိုခေါ်တော်မူရာ၌ ကျွန်ုပ်တို့၏ကိုယ်ခန္ဓာကို ပျက်ယွင်းစေရန်မဟုတ်သည့်အပြင် ကျွန်ုပ်တို့၏စိတ်ကိုထိန်းချုပ်ပေးကာ ခန္ဓာကိုယ်ကိုလည်းစောင်မပေးတော်မူသည်။ ဖော်ပြပါကျမ်းချက်ကို သတိပြုပါ။ ကျမ်းချက်၏ဆိုလိုချက်၌ ကျွန်ုပ်တို့သည်ကိုယ်၌ရှိသောအပြစ်အနာအဆာ အားလုံးကို ဘုရားသခင် ချက်ချင်းပယ်ရှင်းပေးရမည်ဟု ဆုတောင်းနေခြင်း မဟုတ်ပါ။ ဘုရားရှင်သည် ကရုဏာအားဖြင့်ထိုအရာများကို ပြုတော်မူလိမ့်မည်ဖြစ်သည်။ သို့သော်လည်း အရာတစ်ခုကိုစွန့်လွတ်ပစ်ရန်နှင့် တစ်စုံတစ်ရာကို လွန်ကဲစွာ ဆက်ကပ်ရပါမည်ဖြစ်ကြောင်း ဘုရားရှင်ခေါ်တော်မူသည်။ သို့မဟုတ် တစ်ခုခုကို စတင်လုပ်ဆောင်ခြင်း ပြုရမည်ဖြစ်သည်။ မလုပ်ချင်ခဲ့သောအရာကို ပြုလုပ်ရန်ဖြစ်သည်။ ပြင်းထန်သောအရာဖြစ်နေပါစေ၊ မှန်ကန်စွာရွေးချယ်မှု ပြုလေ၊ ပို၍ခိုင်မာလာလေဖြစ်မည်။ အသက်တာ၌လည်း စုံစမ်းခြင်းသည်ပို၍ အားလျော့ လာလိမ့်မည်။

 ကျွန်ုပ်တို့ပတ်လည်၌ ရှုပ်ယှက်ခတ်ပွက်လောရိုက်မှုများရှိနေစဉ် ဘုရားရှင်သည် ပြင်းထန်သော အရာ တစ်ခုကိုအသုံးပြုပြီး ကျွန်ုပ်တို့၏အာရုံကို ဆွဲယူတတ်သည်။ ဘုရားရှင်နှင့်မည်မျှဝေးကွာသွားကြောင်းကို သတိပြုမိစေပါသည်။ ပြင်းထန်သောဘုရားရှင်၏ခေါ်တော်မူခြင်း၌ ခမည်းတော်ထံသို့ပြန် လာရန် လွန်ကဲသော ဆုံးဖြတ်ချက်ချရန် အထူးပြုရပါမည်။

ကြာသပတေးနေ့ သြဂုတ်လ ၄ ရက်

ဇွဲရှိရန်လိုအပ်ခြင်း

 ဘုရားရှင်နှင့်နပန်းလုံးခဲ့ရသောယာကုပ်၏အကြောင်းကိုဖတ်ပါ (ကမ္ဘာ၊ ၃၂)။ ယင်းအကြောင်းသည် ဇွဲရှိခြင်းအကြောင်းမည်သို့ဖော်ပြသနည်း။ စိတ်ဓာတ်ကျဆင်းဖွယ်အချိန်များတွင်ဖြစ်လင့်ကစား အဘယ်ကြောင့် ဇွဲရှိရန် လိုအပ်သနည်း။ (ယာကုပ်၏စိတ်ထားအခြေအနေမျိုးကို သင်၏စိတ်ထဲထား ရှိပြီးမှသင်ဖြေဆိုပါ)။

--------------------------------------------------------------------------------------------------

 ကောင်းသောအရာဖြစ်လျှင်လုပ်ရမည်ဟု ကျွန်ုပ်တို့လက်ခံထားပြီး သားဖြစ်သည်။ သို့သော်ဖိနှိပ်မှု အောက်ရောက်ရှိနေချိန်၌ ဘုရားရှင်၏ကတိတော် ဖြစ်နေသော်လည်း စွဲကိုင်ရန်အလွန်ခက်ခဲလှပါသည်။ ကျွန်ုပ်တို့မှာ အားနည်းခြင်းနှင့်ကြောက်တတ်သည့်သဘောရှိခြင်းကြောင့်ဖြစ်သည်။ ထိုအကြောင်းကြောင့် ခရစ်ယာန်တို့အတွက် အရေးအကြီးဆုံးအရာမှာဇွဲသတ္တိပင်ဖြစ်သည်။ လက်မြှောက်အရှုံးပေးရမည့် အကြောင်းပင်ဖြစ်နေသော်လည်း ဆက်လက်စွဲကိုင်ထားနိုင်သော အရည်အချင်းမျိုးရှိရန်လိုပါသည်။

 သမ္မာကျမ်းစာ၌သတ္တိအကြောင်းနှင့်ပတ်သက်၍ သင်ခန်းစာရယူရန် အကောင်းဆုံးပုဂ္ဂိုလ်မှာ ယာကုပ်ပင် ဖြစ်သည်။ လွန်ခဲ့သောနှစ်များစွာ၌ ယာကုပ်သည်မိမိအစ်ကိုကိုလှည့်စားခဲ့သူဖြစ်ခဲ့သည်။ သားဦးအရာကောင်းချီး မင်္ဂလာကိုရရှိရန် ဖခင်နှင့်အစ်ကိုဧသောကိုလိမ်လည်ခဲ့သူဖြစ်သည် (က၊ ၂၇)။ ထိုအချိန်မှ ဧသော၏ သတ်ခြင်းကိုမခံရစေရန်နှင့် ကြောက်ရွံ့စိတ်သည်သူ့အား အမြဲခြောက်လှန့်နေခဲ့သည်။ ကောင်းကင်နှင့်မြေကြီးကို ဆက်သွယ်ထားသော လှေကားကိုအိပ်မက်ရရှိရန် ဘုရားသခင်ထံမှကောင်းချီးမင်္ဂလာအထပ်ထပ် ကတိတော်ကို ရရှိနေစေကာမူ သူသည်ကြောက်ရွံ့နေခဲ့ရသည်။ နှစ်ပေါင်းများစွာ ဘုရားသခင်ပေးခဲ့သော ကတိတော် ရှိနေသည့်တိုင်အောင် ယာကုပ်သည် မိမိ သွားလေရာဘုရားရှင်စောင်မပို့ဆောင်ခြင်းကိုမြင်ရသော်လည်း ကြောက်နေရဆဲဖြစ်သည်။ ယေရှုရှင်နှင့်ရင်ဆိုင်တိုက်ခိုက်ရသောအခါ ယာကုပ်၏ပေါင်ဆစ် သည်ပြုတ်သွားခဲ့ သည်။ ယင်းအချက်နှင့်ပတ်သက်၍ပင် သူသည်ဆက်လက် မတိုက်ခိုက်နိုင်တော့ပါ။ ပေါင်ဆစ်ပြုတ်သွား၍ အလွန်နာကျင်နေခြင်းကြောင့် ဖြစ်သည်။ ယာကုပ်သည်အလွန်နာကျင်နေသည့်ကြားမှပင် ယေရှုရှင်ကိုအတင်း ဖတ်ထားပြီး ကောင်းချီးမင်္ဂလာကတိတော်ရရှိသည့်အထိ မခံမရပ်နိုင်အောင် နာကျင်သည့်ကြားမှ ကတိတော် ကောင်းချီးကိုအရယူနိုင်ခဲ့သည်။ သို့အတွက်ကြောင့် ယေရှုရှင်မှ ‘ငါ့ကိုလွတ်လော့၊ မိုးလင်းဆဲရှိပြီ’ ဟု သူ့အားဆိုခဲ့သည်။ (က၊ ၃၂း၂၆)။

 ယာကုပ်သည်နာကျင်နေသည့်ကြားမှဇွဲကောင်းပြီး မလွတ်တမ်းဖက်တွယ် ထားနိုင်ခြင်းကြောင့် ကောင်းချီးရရှိခဲ့သည်။ ယနေ့ကျွန်ုပ်တို့သည်လည်း ထိုသို့ ဖြစ်ရမည်။ ဘုရားသခင်သည် ကျွန်ုပ်တို့၏ပေါင်အဆစ်ကိုပြုတ်သွားစေပြီး နာကျင်ခြင်းဝေဒနာကြားမှ သူ့အားဖက်တွယ်မှုကိုပြုစေပါသည်။ အမှန်မှာ ဘုရားရှင်သည်နာကျင်စွာရရှိသောအမာရွတ်ကိုပေးကာ ရှေ့သို့ဆက်သွားစေသူ ဖြစ်သည်။ ယာကုပ်သည် မိမိ၏အစ်ကိုနှင့်ပြန်တွေ့သောအချိန်အထိ မိမိ၏ ပေါင်အဆစ်သည်ပြုတ်နေဆဲဖြစ်သည်။ အပြင်ပန်းခန္ဓာကိုယ်မှာအားနည်းလျက် ရှိနေသော်လည်း ယာကုပ်၏အတွင်းစိတ်ဓာတ်ဇွဲအားသည် အလွန်သန်မာ ခိုင်ခံ့ လှသည်။

 သင့်၏အဖွဲ့အစည်းအတွင်း သင်၏အသက်တာပုံစံ၊ ဖတ်ရှုသော စာအုပ်စာပေ၊ သတိပြုမိသောအရာ၊ ကျန်းမာရေးအကျင့်စရိုက်နှင့် ဝိညာဉ်ရေးရာအသက်တာများတွင် လက်တွေ့ကျသောရွေးချယ်မှုမည်သို့ရှိသနည်း။ ပို၍ ကောင်းသောဇွဲသတ္တိကို ဘုရားရှင်နှင့်အတူတွဲဖက်ကာ စိတ်ပျက်ဖွယ်စုံစမ်းခြင်းများကို မည်သို့ သည်းခံကျော်ဖြတ်နိုင်မည်နည်း။

သောကြာနေ့ သြဂုတ်လ ၅ ရက်

ဆက်လက်လေ့လာရန်။

 ‘‘လူ၏စာရိတ္တကိုတည်ဆောက်ရာ၌ စာတန်အား လုံးဝထိန်းချုပ်ခွင့်ပေးခြင်း၊ သူသည်လည်း လူတို့၏ ဆန္ဒသဘောကိုမြူဆွယ်ပြီး သာယာပျော်ရွင်သကဲ့သို့ လုပ်ရပ်များပေးပြီး နောက်ဆုံး၌ပျက်စီးခြင်း၊ ဆုံးရှုံးခြင်းနှင့် ရင်ဆိုင်စေခဲ့သည်။

 ‘‘ဘုရားရှင်ထံမှအကူအညီရရှိနိုင်ရန်မှာ လူသားတို့သည်မိမိတို့၏ အားနည်းချက်နှင့် မစုံလင်ခြင်း သဘောကိုနားလည်ထားရမည်။ မိမိတို့၏စိတ် သဘောကိုပြောင်းလဲပစ်ကြရမည်။ နိုးနိုးကြားကြားနှင့် ဇွဲသတ္တိရှိစွာ ဆုတောင်းခြင်းပြုရမည်။ ကြိုးစားအားထုတ်ရမည်။ မှားယွင်းသောအကျင့်စရိုက်များကို ခါထုတ်ပစ်ရမည်။ ထိုမှားယွင်းခဲ့သောအရာအားလုံးကို အမှန်ပြန်၍ပြုပြင်ပြီး အောင်မြင်ခြင်းရရှိစေရန် စည်းကမ်းနည်းလမ်း တကျပြုပြင်လုပ်ဆောင်ရမည်။ များစွာသောလူတို့မှာထိုသို့မရှိကြပါ။ ဘုရားရှင် လုပ်ဆောင်ပေးမည်ကိုသာ စောင့်နေကြသည်။ ဘုရားရှင်တန်ခိုးပေးတော်မူမည်ဟုသာ မျှော်လင့်နေကြသည်။ အသုံးဝင်သူတစ်ဦးသည် မိမိ၏ဇွဲသတ္တိနှင့်ဆိုင်သောဥာဏ်ရည်ဥာဏ်သွေးနှင့် စည်းမျဉ်းစည်းကမ်း စာရိတ္တကို အပြင်းအထန်‌လေ့ကျင့်ရမည်‌ဖြစ်၍ ဘုရားရှင် သည်ထိုသူတို့၏ ကြိုးစားမှုကို‌ ကောင်းချီးပေးပြီး တန်ခိုးအင်အားကိုချေပးလိမ့်မည်’’

-ဝ-